CELEX: 62008CO0355
Language: el
Date: 2009-05-05 00:00:00
Title: Διάταξη του Δικαστηρίου (όγδοο τμήμα) της 5ης Μαΐου  2009. # WWF-UK Ltd κατά Συμβουλίου της Ευρωπαϊκής Ενώσεως. # Αίτηση αναιρέσεως - Κανονισμός (ΕΚ) 2371/2002 - Διαβούλευση με τα περιφερειακά γνωμοδοτικά συμβούλια σχετικά με τα μέτρα πρόσβασης στις αλιευτικές ζώνες και τους αλιευτικούς πόρους καθώς και τη βιώσιμη άσκηση των αλιευτικών δραστηριοτήτων - Κανονισμός (ΕΚ) 41/2007 - Καθορισμός των συνολικώς επιτρεπομένων αλιευμάτων για το έτος 2007 όσον αφορά την αλιεία γάδου - Μέλη περιφερειακού γνωμοδοτικού συμβουλίου τα οποία διατύπωσαν μειοψηφική διαφορετική γνώμη στην έκθεση του εν λόγω συμβουλίου σχετικά με τα συνολικώς επιτρεπόμενα αλιεύματα - Προσφυγή ακυρώσεως κατά του κανονισμού 41/2007 ασκηθείσα από τέτοιο μέλος - Απαράδεκτο - Αίτηση αναιρέσεως προδήλως αβάσιμη. # Υπόθεση C-355/08 P.

Διάταξη του Δικαστηρίου (όγδοο τμήμα) της 5ης Μαΐου 2009 –WWF-UK κατά Συμβουλίου
      (Υπόθεση C‑355/08 P)
      «Αίτηση αναιρέσεως – Κανονισμός (ΕΚ) 2371/2002 – Διαβούλευση με τα περιφερειακά γνωμοδοτικά συμβούλια σχετικά με τα μέτρα πρόσβασης στις αλιευτικές ζώνες και τους αλιευτικούς
         πόρους καθώς και τη βιώσιμη άσκηση των αλιευτικών δραστηριοτήτων – Κανονισμός (ΕΚ) 41/2007 – Καθορισμός των συνολικώς επιτρεπομένων αλιευμάτων για το έτος 2007 όσον αφορά την αλιεία γάδου – Μέλη περιφερειακού γνωμοδοτικού συμβουλίου τα οποία διατύπωσαν μειοψηφική διαφορετική γνώμη στην έκθεση του εν λόγω συμβουλίου
         σχετικά με τα συνολικώς επιτρεπόμενα αλιεύματα – Προσφυγή ακυρώσεως κατά του κανονισμού 41/2007 ασκηθείσα από τέτοιο μέλος – Απαράδεκτο – Αίτηση αναιρέσεως προδήλως αβάσιμη»
      
      1.                     Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Κανονισμός με τον οποίον καθορίζονται,
            για το 2007, τα συνολικά επιτρεπόμενα αλιεύματα γάδου στις περιοχές που καλύπτονται από τον κανονισμό περί θεσπίσεως μέτρων
            για την αποκατάσταση των αποθεμάτων γάδου (Άρθρο 230, εδ. 4, ΕΚ· κανονισμοί του Συμβουλίου 423/2004 και 41/2007) (βλ. σκέψεις
            41-45, 48)
      2.                     Διαδικασία – Παρέμβαση – Δικαίωμα των διαδίκων να απαντούν στους ισχυρισμούς του παρεμβαίνοντος – Δικαίωμα αναγόμενο στη διακριτική
            ευχέρεια του Προέδρου (Κανονισμός Διαδικασίας του Πρωτοδικείου, άρθρο 116 § 5) (βλ. σκέψη 55)
      Αντικείμενο
      
         
               Αίτηση αναιρέσεως κατά της διατάξεως του Πρωτοδικείου (όγδοο τμήμα) της 2ας Ιουνίου 2008 στην υπόθεση T-91/07, WWF-UK κατά
                  Συμβουλίου, με την οποία το Πρωτοδικείο έκρινε απαράδεκτο το αίτημα μερικής ακυρώσεως του κανονισμού (ΕΚ) 41/2007 του Συμβουλίου,
                  της 21ης Δεκεμβρίου 2006, περί καθορισμού, για το 2007, για ορισμένα αποθέματα ιχθύων και ομάδες αποθεμάτων ιχθύων, των αλιευτικών
                  δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα όπου απαιτούνται περιορισμοί αλιευμάτων
                  (ΕΕ 2007, L 15, σ. 1), κατά το μέρος που καθορίζει τα «συνολικώς επιτρεπόμενα αλιεύματα» (TAC), για το έτος 2007, όσον αφορά
                  την αλιεία γάδου στις ζώνες που καλύπτει ο κανονισμός (ΕΚ) 423/2004 του Συμβουλίου (ΕΕ L 70, σ. 8) – Απαίτηση η προσβαλλόμενη
                  πράξη να αφορά ατομικά τον προσφεύγοντα
               
            Διατακτικό 
      Το Δικαστήριο διατάσσει:
      1)         Απορρίπτει την αίτηση αναιρέσεως.
      2)         Καταδικάζει τη WWF UK Ltd στα δικαστικά έξοδα.
      3)         Η Επιτροπή των Ευρωπαϊκών Κοινοτήτων φέρει τα δικαστικά έξοδά της.